Trampoliinilla hyppimiseen liittyy aina riskejä, mutta niitä on mahdollista vähentää huomattavasti omalla toiminnalla. Trampoliini tulisi tarkistaa tasaisin väliajoin, sekä etenkin silloin, kun trampoliini on otettu esimerkiksi talvisäilytyksestä. Mikäli olet ostamassa uutta trampoliinia, valitse tarpeeksi tukeva sekä rungoltaan kestävä trampoliini, jonka mukana toimitetaan myös turvaverkko. Turvaverkko on ehdottoman tärkeä turvallisuustekijä, sillä se estää lapsen putoamisen ja loukkaantumisen esimerkiksi temppuja tehdessä. Trampoliinin käytössä on hyvä muistaa myös sen turvallinen käyttötapa. Trampoliinilla tulisi hyppiä aina vain yksi lapsi kerrallaan, sillä silloin tapaturmariski on huomattavasti alhaisempi. Myös trampoliinin enimmäiskuormitusrajoja tulisi aina noudattaa. Lue täältä trampoliinin käytöstä ja turvallisuudesta lisää.